ผัวขอบวชตลอดชีวิต หลังพบเมียไม่ตาย แต่หอบลูกหนีไปอยู่กับผู้ชายคนใหม่ (คลิป)
ผัวขอบวชตลอดชีวิต หลังพบเมีย และลูกสาววัย 6 ขวบไม่ได้ตาย แต่หนีไปอยู่กับผู้ชายคนใหม่ที่คบซ้อนมา 2 ปีจากกรณีหญิงสาวอายุ 30 ปี หายออกจากบ้านที่อุดรธานี พร้อมลูกน้อยวัยเพียง 6 ขวบ ต่อมาพบศพหญิงปริศนาลอยอืด ญาติเข้าใจว่าเป็นศพหญิงสาวรายนี้ ล่าสุดตำรวจตามไปนำตัวหญิงสาวรายนี้กลับมา พบทิ้งผัวเก่าหนีตามผัวใหม่ที่คบซ้อนมานานกว่า 2 ปี โดยเหตุการณ์เริ่มต้นดังนี้- วันที่ 12 มี.ค. 63 พ่อแม่ และสามีของนางสาวเอ (นามสมมติ) อายุ 30 ปี ยืนยันว่าศพผู้หญิงที่ลอยขึ้นอืดอยู่ที่ประตูน้ำ ห้วยหมากแข้ง เทศบาลนครอุดรธานี เป็นศพของนางสาวเอ ที่หายตัวไปพร้อมกับลูกสาววัย 6 ขวบ ซึ่งครอบครัวได้เข้ามาแจ้งความไว้เมื่อวันที่ 29 ก.พ.ที่ผ่านมา- เจ้าหน้าที่จึงระดมกำลังตามหาศพน้องบี (นามสมมติ) อายุ 6 ขวบ แต่ก็หาไม่พบ- โดยก่อนหน้านี้ เพื่อนบ้านยืนยันว่า ได้ขี่จักรยานยนต์พ่วงข้างไปส่ง 2 แม่ลูกที่ บขส.แห่งที่ 1- นายไก่ อายุ 56 ปี สามีของนางสาวเอ ค่อนข้างมั่นใจว่า ศพที่พบนั้นเป็นภรรยาของตัวเอง- ในเวลาต่อมา เจ้าหน้าที่ตำรวจได้ติดตามจนพบว่า นางสาวเอ และน้องบี ยังมีชีวิตอยู่ โดยทั้งคู่อยู่ที่บ้านของนายอ้วน อายุ 36 ปี ที่จังหวัดบุรีรัมย์- ทันทีที่แม่ของนางสาวเอ เห็นหน้าลูกสาวถึงกับพูดว่า ทำไมต้องทำแบบนี้ ทำไมไม่ติดต่อมา แม่เสียใจต้องกอดศพร้องไห้ แม่จะตายแล้ว- นางสาวเอ ให้สัมภาษณ์ว่า ได้แอบคบหาดูใจกับนายอ้วนมาได้ 2 ปีกว่าแล้ว โดยญาติติดต่อให้ จนมั่นใจว่าเขารักเราจริง- ตอนนางสาวเอป่วยนายอ้วนก็ยังโทรมาสอบถาม จึงได้ตัดสินใจพาลูกหนีไปอยู่กับนายอ้วน ซึ่งพ่อแม่และญาติพี่น้องของเขาก็ดีกับเรามาก- นางสาวเอ บอกว่า รู้ว่าผิดที่คบซ้อน แต่อยากเริ่มต้นชีวิตใหม่กับนายอ้วน ขอสาบานว่าจะรักกันตลอดไปและจะขอเดินเคียงข้างและอยู่กับนายอ้วนตลอดไป ขอบคุณสามีเก่าที่ดูแลตน และลูกมาตลอด- ส่วนสาเหตุที่ไม่โทรศัพท์ติดต่อกลับมาหาแม่และญาติ เพราะโทรศัพท์และซิมการ์ดพัง กะว่าจะทำงานหาเงินซื้อโทรศัพท์ใหม่ จึงจะโทรมาหาแม่- นายไก่ ที่กำลังจะกลายเป็นอดีตสามีของนางสาวเอ บอกว่า ก็ดีใจที่เมียและลูกยังมีชีวิตอยู่ ก่อนหน้านี้ที่รู้ว่า เขาเสียชีวิต ก็เสียใจมาก ตั้งใจจะบวชตลอดชีวิต เพราะไม่มีอะไรที่ต้องการอีกแล้วในชีวิตนี้- แต่เมื่อเขายังมีชีวิตอยู่ และมีรักใหม่ ผมก็จะหย่าให้ และจะขอไปบวชตลอดชีวิต ตอนนี้ทำใจได้แล้ว 7 ปีก่อนภรรยาก็เคยหนีไปเหมือนอย่างครั้งนี้มาแล้ว- ผมไม่โกรธไม่แค้นกับสิ่งที่เกิดขึ้น ไม่รู้ว่าจะแค้นไปทำไม เห็นเขามีความสุขก็ดีใจแล้ว เขาเคยเป็นแบบนี้มาก่อน พอกลับมาผมก็ยังดูแลเขา เมื่อมาเป็นแบบนี้ผมก็เลยทำใจได้ เรื่องความเคียดแค้นไม่มี ไม่ได้คิดว่าจะไปตีไปฆ่าเขา ถึงเขาจะไม่ได้อยู่กับผม ผมก็ดีใจ ขอให้เขามีความสุขความเจริญก็พอ และคิดว่าที่ผมไปบนบานศาลกล่าวถึงทำให้เขาได้กลับมา แต่ว่าหลังจากนี้ไปผมจะบวชตลอดชีวิต- ผมก็ขออวยพรให้ เขาทั้ง 2 มีความสุข ขอให้อยู่กันนานๆ หลังหย่าแล้ว คงไม่มีปัญหาเรื่องทรัพย์สิน เพราะว่าเราไม่มีทรัพย์สินอะไร ส่วนของใช้ในบ้าน รถสามล้อเครื่องก็จะยกให้แม่ยายทั้งหมด
ผัวขอบวชตลอดชีวิต หลังพบเมีย และลูกสาววัย 6 ขวบไม่ได้ตาย แต่หนีไปอยู่กับผู้ชายคนใหม่ที่คบซ้อนมา 2 ปี 
เมียหอบลูกหนี,น้องอิหวา,ผัวบวชตลอดชีวิต,เมียหนี,คบซ้อน,เมียมีผู้ชายอื่น,อุดรธานี,ข่าวทั่วไป